आन्दोलनको मापक शहीदको संख्या र बन्द भएका दिनहरूको गन्ती मात्र हुन सक्दैन। श्रीलंकाली तमिल, अरबका आईएसआईएस, भारतका माओवादीलगायतको हिंसात्मक आन्दोलनमा मृतक त धेरै भए तर समर्थन किन घटिरहेको छ? किनकि आन्दोलन केवल मृतक संख्या हैन, त्यो मृत्रुयुको कारण र अर्थ पनि हो। मधेश आन्दोलनताकाको शहीदप्रति सम्मान छ तर अभियन्ता वा अगुवाहरूले उनीहरूको मृत्युको अर्थ–महत्व प्रष्ट्याउन नसकेकोमा दुःख र खेद छ। आन्दोलनमा ज्यान गए रु.५० लाख दिन्छौं, उपत्यकाको दानापानी बन्द गर्छौं भन्ने जस्ता अभिव्यक्तिले शहीदको योगदान धमिल्याएको छ।
